b9cff539e043bf28f499363021eb5de8
Ποιες ενέργειες εξασφαλίζουν καλύτερη ηχομόνωση δωματίου;
---------------------------------------------------------


douleutaras.gr
2019.43
### **1. Ενημερώσου για την πηγή του προβλήματος**


Αρχικά, πρέπει να ανακαλύψεις από πού προέρχεται το μεγαλύτερο πρόβλημα που εμποδίζει την καλή ηχομόνωση δωματίου στο χώρο σου. Οι ντουλάπες είναι, συχνά, υπεύθυνες για τη μεταφορά θορύβων μεταξύ δωματίων. Επίσης, τα ξύλινα πατώματα και οι λεπτές οροφές δημιουργούν σημαντικά προβλήματα στην ηχομόνωση.


Οι μεσοτοιχίες μεταξύ δύο διαμερισμάτων, συχνά δημιουργούν προβλήματα στους κατοίκους πολυκατοικιών και οδηγούν σε ανάγκη για ηχομόνωση τοίχου. Ιδανικά, πρέπει να καλέσεις μηχανικό για να κάνει σχετική μελέτη και να σου προτείνει εξειδικευμένες λύσεις για τις ανάγκες σου.


### **2. Τοποθέτησε χαλιά και μοκέτες στο σπίτι**


Όσο απλό και αν σου φαίνεται, η κάλυψη των πατωμάτων σου με χαλιά είναι κάτι που κάνει μεγάλη διαφορά στην ηχομόνωση ενός δωματίου. Τα χαλιά έχουν την ικανότητα να απορροφούν ένα μεγάλο ποσοστό του ήχου και να μην τον αφήνουν να ταξιδεύει στα διπλανά δωμάτια. Θα σου φανούν ιδιαίτερα χρήσιμα για θορυβώδεις χώρους, όπως είναι το παιδικό δωμάτιο.


### **3. Χρησιμοποίησε κόλλα σιλικόνης**


Άλλη μια απλή, σπιτική λύση για ηχομόνωση τοίχου, είναι η χρήση ειδικής κόλλας σιλικόνης. Μπορείς να βρεις κόλλα για ηχομόνωση στα καταστήματα με είδη δόμησης, ίσως και στα χρωματοπωλεία. Με αυτή, μπορείς να καλύψεις κάποια μικρά κενά και ανοίγματα στους τοίχους και τις μεσοτοιχίες, ώστε να περιορίσεις την πηγή του θορύβου.


### **4. Άλλαξε τα κουφώματα του δωματίου**


Πρόκειται για μια από τις πιο αποτελεσματικές λύσεις και θα δεις άμεσα βελτίωση. Ένας επαγγελματίας τεχνικός [τοποθέτησης κουφωμάτων](https://www.douleutaras.gr/bsdir/koufomata-alouminiou/topothetisi-egatastasi-koufomaton/), θα σου προτείνει το κατάλληλο είδος που θα εξασφαλίσει την ησυχία του δωματίου σου. Αυτό μπορεί να βοηθήσει και στην ηχομόνωση εξωτερικού τοίχου.


### **5. Συνεργάσου με τους γείτονες**


Συνήθως, η ηχορύπανση στις πολυκατοικίες προέρχεται από τα γειτονικά διαμερίσματα. Ο πιο αποτελεσματικός τρόπος, για να μην ενοχλούνται οι κάτοικοι κανενός διαμερίσματος, είναι να συνεργαστούν όλοι για τη σωστή ηχομόνωση δωματίων. Έτσι, ιδανικά θα πρέπει να πειστούν και οι γείτονες να ενισχύσουν την ηχομόνωση εσωτερικών τοίχων και πατωμάτων στο χώρο τους, ώστε οι προσπάθειές σου να έχουν άριστο αποτέλεσμα.


e48b65abe0d424ad1287a7d6e6c84b31
Πώς θα πετύχεις μια καλή ηχομόνωση τοίχου στο δωμάτιο;
------------------------------------------------------


douleutaras.gr
2019.43
### **1. Ηχομόνωση τοίχου με ηχομονωτικά υλικά**


Ο σωστός τρόπος να επιτευχθεί μία αποτελεσματική ηχομόνωση τοίχου στο δωμάτιο είναι να χρησιμοποιηθούν εξειδικευμένα ηχομονωτικά υλικά. Τα ηχομονωτικά υλικά έχουν την ιδιότητα να μειώνουν τον ήχο, συμβάλλοντας στην ηχομόνωση δωματίου. Για τη σωστή ηχομόνωση δωματίου, προτείνουμε την επικάλυψη του τοίχου με ινώδη υλικά, όπως είναι ο υαλοβάμβακας, ο πετροβάμβακας και οι θερμοκολλητές ίνες πολυεστέρα.


### **2. Ηχομόνωση τοίχου με γυψοσανίδα**


Τα τελευταία χρόνια, η γυψοσανίδα έχει αναδειχθεί, ως ένα δομικό υλικό με σημαντικά πλεονεκτήματα για το σπίτι. Φυσικά, η επένδυση όλων των εσωτερικών τοίχων του σπιτιού με γυψοσανίδα κοστίζει ακριβά. Όμως, μπορείς να επενδύσεις μόνο τους τοίχους όπου υπάρχει πρόβλημα, όπως μεσοτοιχίες με γείτονες.


Από την άλλη πλευρά, μπορείς να χτίσεις και [ψευδοροφή](https://www.douleutaras.gr/bsdir/topothetisi-gypsosanidas/pseudorofes-kataskeui/) για το ταβάνι του σπιτιού σου. Με τον τρόπο αυτό, θα βελτιώσεις την ηχομόνωση της οροφής και θα περιορίσεις το θόρυβο από το διαμέρισμα του πάνω ορόφου. Φυσικά, είναι καλό να κάνεις μια μελέτη με μηχανικό, πριν αποφασίσεις να προχωρήσεις σε μια τέτοια εργασία.


89bdf14ab5bce00ac2dd8d25d23d12ee
Με ποιους τρόπους θα εξασφαλίσεις την καλύτερη ηχομόνωση ταβανιού στο χώρο σου;
-------------------------------------------------------------------------------


douleutaras.gr
2019.43
### **1. Επένδυση δαπέδου με μονωτικά υλικά**


Αν κατοικείς σε πολυκατοικία, ίσως είναι δύσκολο να πείσεις τους γείτονες να αλλάξουν υλικό δαπέδου. Ωστόσο, αν κατοικείς σε μονοκατοικία και το πρόβλημα είναι το δωμάτιο στον πάνω όροφο (π.χ. Παιδικό δωμάτιο), τότε αυτό μπορεί να σου δώσει τη λύση που χρειάζεσαι.


Πρέπει να τοποθετήσεις κάποιο μαλακό υλικό στο πάτωμα, το οποίο να απορροφά τους κτυπογενείς ήχους, ώστε να μη μεταφέρονται κάτω. Για παράδειγμα, το [βινυλικό δάπεδο](https://www.douleutaras.gr/bsdir/patomata/vinulika-dapeda-topothetisi/) και το δάπεδο από φελλό είναι γνωστά για την ικανότητά τους να ενισχύσουν την ηχομόνωση της οροφής του κάτω ορόφου.


### **2. Κατασκευή ψευδοροφής με μονωτικά υλικά**


Πρόκειται, ίσως, για την πιο συχνή λύση που επιλέγεται για την ηχομόνωση ταβανιού σε οικίες, αλλά και επαγγελματικούς χώρους. Μια [ψευδοροφή με γυψοσανίδα](https://www.douleutaras.gr/bsdir/topothetisi-gypsosanidas/pseudorofes-me-gupsosanida/), αλλά και άλλα ειδικά μονωτικά υλικά, μπορεί να περιορίσει δραστικά τη μετάδοση ήχου από τον πάνω όροφο.


Ειδικά αν πρόκειται για κτυπογενείς ήχους, η συγκεκριμένη εσωτερική ηχομόνωση ταβανιού μπορεί να προσφέρει σημαντικά οφέλη. Ο πετροβάμβακας και ο υαλοβάμβακας είναι κάποια από τα πιο δημοφιλή υλικά που χρησιμοποιούνται για το σκοπό αυτό. Και η μόνωση ξύλινου ταβανιού μπορεί να επιτευχθεί με σχετικούς τρόπους, αν και έτσι θα χάσεις την ιδιαίτερη αισθητική του ξύλου.


1337a3d7c99b9be571f22e23fbd2fe1d
Πώς γίνεται η ηχομόνωση δαπέδου από ξύλο;
-----------------------------------------


douleutaras.gr
2019.43
### **1. Ηχομόνωση δαπέδου με γαριδάκι**


Το “γαριδάκι” χρησιμοποιείται ως ηχομονωτικό υλικό, που παράγεται από κόκκους διογκωμένης πολυστερίνης. Γεμίζοντας τα ξύλινα πατώματα με το υλικό αυτό, μπορεί να ηχομονωθεί ο χώρος, καθώς η κυψελική του δομή έχει ιδιαίτερα υψηλές αντοχές. Το υλικό αυτό μπορεί να συμπιέζεται και να κάμπτεται, απορροφώντας με αυτό τον τρόπο τους κραδασμούς στην επιφάνεια του δαπέδου.


### **2. Ηχομόνωση δαπέδου με ελαστικές εδράσεις**


Οι ελαστικές εδράσεις έχουν ως βασικό στόχο τη μείωση του κτυπογενούς θορύβου στο ξύλινο πάτωμα. Οι ελαστικές εδράσεις φέρουν στο κάτω μέρος τους ημικυλινδρική διαμόρφωση, η οποία μπορεί να βελτιώσει την απορρόφηση των κραδασμών. Με αυτό τον τρόπο γίνεται ηχομόνωση ξύλινου δαπέδου σε συνδυασμό με την επικάλυψη του κάτω μέρους του παρκέ με πετροβάμβακα.


### **3. Ηχομόνωση δαπέδου με αντικραδασμικό**


Το αντικραδασμικό ξύλινου δαπέδου χρησιμοποιείται για την απορρόφηση των κτυπογενών ήχων. Συνίσταται και σε αυτή την περίπτωση, η τοποθέτηση απορροφητικού υλικού, όπως ο πετροβάμβακας για τη σωστή μόνωση εσωτερικού δαπέδου.


### **4. Ηχομόνωση δαπέδου με ελαστική ταινία**


Η ελαστική ταινία χρησιμοποιείται για το περιμετρικό σφράγισμα των ξύλινων πλωτών δαπέδων. Τοποθετείται μεταξύ του παρκέ και του σοβατεπί, ώστε να εμποδίζει τη δημιουργία ηχογέφυρας. Παράλληλα, συμβάλει στη στεγάνωση του σημείου που τοποθετείται. Έτσι, είναι μια καλή ιδέα και για τη μόνωση δαπέδου υπογείου.


### **5. Ηχομόνωση δαπέδου με ηχομονωτικό ξηράς δόμησης**


Το ηχομονωτικό ξηράς δόμησης χρησιμοποιείται για να ηχομονωθούν οι αερόφερτοι και οι κτυπογενείς θόρυβοι. Επιπλέον, απορροφά τους κραδασμούς και συμβάλει στην απόσβεσή τους.


### **6. Ηχομόνωση δαπέδου με ηχομονωτικό φύλλο**


Η ηχομόνωση πατώματος με ηχομονωτικό φύλλο εφαρμόζεται, κυρίως, σε μικρούς χώρους με υψηλές απαιτήσεις ηχομόνωσης. Παράγεται με βασικά συστατικά το μόλυβδο και το πολυαιθυλένιο και μπορεί να προσφέρει πολύ καλά ηχομονωτικά αποτελέσματα. Αποτελεί, όμως, μια πιο ακριβή λύση για την ηχομόνωση ξύλινου δαπέδου.


224dcd5b748fe41f29b4877b8617eef7
Γιατί να επιλέξεις συνεργείο μονώσεων του Douleutaras.gr για την ηχομόνωση του σπιτιού σου;
-------------------------------------------------------------------------------------------


douleutaras.gr
2019.43
Υπάρχουν πολλά ηχομονωτικά υλικά στο εμπόριο και η σωστή επιλογή και εφαρμογή τους είναι ζωτικής σημασίας για να πετύχεις καλή ηχομόνωση. Τα συνεργεία της πλατφόρμας μας διαθέτουν μεγάλη εμπειρία και τεχνογνωσία στην **ηχομόνωση σπιτιού, δωματίου, τοίχου, ταβανιού και δαπέδου**. Έτσι, μπορούν να σου προσφέρουν ιδανικές λύσεις, στις καλύτερες τιμές της αγοράς.


Αν σκέφτεσαι να ενισχύσεις την **ηχομόνωση** του χώρου σου με τα καλύτερα ηχομονωτικά υλικά, μην ψάχνεις αλλού. Οι επαγγελματίες μας είναι έτοιμοι να σου προσφέρουν εξειδικευμένες λύσεις για βέλτιστη ηχομόνωση σπιτιού - δωματίου. Καταχώρησε την εργασία σου στην πλατφόρμα μας εντελώς δωρεάν και θα πάρεις άμεσα τις καλύτερες προσφορές από έμπειρα συνεργεία μονώσεων, στις καλύτερες τιμές!

